เรื่องร้องเรียน (จราจร,สะพาน) วันที่ 2022-05-30 03:51:08 — แขวงจอมพล เขตจตุจักร กรุงเทพมหานคร
เสนอให้มีการปรับปรุงแก้ไขการตีเส้นแบ่งช่องจราจร บน ถ.พหลโยธิน ฝั่งขาออก หน้าสวนจตุจักร ก่อนถึงห้าแยกลาดพร้าว 
.
ด้วยปัจจุบัน ถ.พหลโยธิน ฝั่งขาออกเมือง บริเวณก่อนถึงห้าแยกลาดพร้าว หน้าสวนจตุจักร มีการตีเส้นแบ่งช่องจราจร ก่อนถึงสัญญาณไฟจราจร จำนวน 5 ช่องจราจร ดังต่อไปนี้
• ช่องจราจรช่องที่ 1 (ซ้ายสุด) เป็นช่องการเดินรถร่วมกัน ระหว่าง รถเลี้ยวซ้ายไป “ดอนเมือง” กับ รถตรงไป “ลาดพร้าว”
• ช่องจราจรช่องที่ 2 – 3 (นับจากด้านซ้าย) เป็นช่องจราจร สำหรับรถตรงไป “รัชโยธิน”
• ช่องจราจรช่องที่ 4 (นับจากด้านซ้าย) เป็นช่องจราจร สำหรับรถเลี้ยวขวาไป “ดินแดง”
• ช่องจราจรช่องที่ 5 (นับจากซ้าย) ช่องขวาสุดติดเกาะกลาง สำหรับรถเลี้ยวขวาไป “สะพานควาย”
.
ปัญหาที่เกิดขึ้นในปัจจุบัน คือ 
• ช่องจราจร ช่องที่ 1 (ช่องซ้ายสุด ติดบาทวิถี) เพราะเป็นช่องทางการเดินรถร่วมกัน ระหว่าง รถเลี้ยวซ้ายไป “ดอนเมือง” กับ รถตรงไป “ลาดพร้าว” เมื่อรถที่ต้องการตรงไป ต้องติดสัญญาณไฟจราจร ตามจังหวะไฟแดง - ไฟเขียว แต่ รถที่ต้องการเลี้ยวซ้าย สามารถเลี้ยวผ่านตลอด ไม่ต้องติดสัญญาณไฟ แต่ช่องจราจรใช้ร่วมกันอยู่ ทำให้รถเลี้ยวซ้าย ต้องหยุดรอ รถตรงไปที่ติดสัญญาณไฟแดง ซึ่งปริมาณรถที่ต้องการเลี้ยวซ้ายไป “ดอนเมือง” ก็มีจำนวนมากตลอดเวลา ทำให้รถติดสะสมมีท้ายแถวยาว การจราจรชะลอตัว 
• ช่องจราจร ช่องที่ 4 – 5 (นับจากด้านซ้าย) สำหรับรถเลี้ยวขวาไป “ดินแดง” และ “สะพานควาย” มีปริมาณรถน้อย มีท้ายแถวสั้น ไม่ควรแบ่งช่องจราจรมากถึง 2 ช่อง ปัจจุบันจึงเกิดปัญหา คือ รถตรงจะมาใช้ช่องทางนี้แซงขึ้นมา และเบียดเข้าเพื่อจะตรงไป
.
ข้อเสนอแนะการปรับปรุงแก้ไขตีเส้นแบ่งช่องจราจรใหม่ ดังต่อไปนี้
• เสนอให้ปรับเปลี่ยนช่องจราจรช่องที่ 1 (ช่องซ้ายสุด) เป็นการเดินรถเลี้ยวซ้ายผ่านตลอดไป “ดอนเมือง” เพียงอย่างเดียว ไม่ให้รถตรงไป เพื่อให้การเดินรถเลี้ยวซ้ายผ่านตลอดเวลา ไม่ต้องติดสัญญาณไฟของรถที่ต้องการจะตรงไป
• เสนอให้ปรับเปลี่ยนช่องจราจรช่องที่ 2 (นับจากซ้าย) เป็นการเดินรถตรงไป “ลาดพร้าว”
• เสนอให้ปรับเปลี่ยนช่องจราจรช่องที่ 3 – 4 (นับจากซ้าย) เป็นการเดินรถตรงไป “รัชโยธิน”
• เสนอให้ปรับเปลี่ยนช่องจราจรช่องที่ 5 (นับจากซ้าย) ช่องขวาสุดติดเกาะกลาง เป็นการเดินรถไป “ดินแดง” และ “สะพานควาย” โดยให้เหลือเพียง 1 ช่องจราจร เพราะปริมาณรถมีน้อยกว่ารถที่ต้องการที่จะตรงไป
.
จึงขอฝากข้อเสนอแนะการปรับปรุงแก้ไขการตีเส้นแบ่งช่องจราจรใหม่ข้างต้น เพื่อให้การจราจรคล่องตัวมากยิ่งขึ้น ลดการจราจรติดขัด ลดท้ายแถวติดสะสม ทำให้รถที่สามารถผ่านได้ตลอด ไม่ต้องติดรอจังหวะสัญญาณไฟจราจร